Marcia Barbosa

Marcia Cristina Bernardes Barbosa (Rio de Janeiro, 1960) mekanika estatistikoan espezializatutako fisikari brasildarra da, eta 2008tik Hegoaldeko Rio Grandeko Unibertsitate Federaleko (UFRGS) Fisika Institutua zuzentzen du. 2010ean Ameriketako Estatu Batuetako Fisika Elkartearen (APS) Nicholson Domina eman zioten Barbosari, eta 2013an Emakumezko Zientzialarien L 'Oréal-UNESCO Saria jaso zuen.

 Biografia 
Marcia Rio de Janeiron jaio zen eta bere familiako lehen belaunaldia izan zen unibertsitatera joaten. Hegoaldeko Rio Grandeko Unibertsitate Federalean ikasi zuen, Porto Alegren. Ikasketak amaitu ondoren, PhD bat egin zuen, eta, ondoren, bi urtez doktorego ondoko ikasketak egin zituen Michael Fischerren ikerketa-talde hautatuan, Marylandeko Unibertsitatean (AEB). Brasilera itzuli zenean, bere alma materraren Fisika Institutura sartu zen akademiko gisa lanean, eta zentro hori zuzentzen du 2008 geroztik.

Uraren molekulen mugimendua azaltzen jardun du, baita haien portaera eta beste likido batzuena zertan bereizten diren ere. Gainera, Barbosa ezaguna izan da simulazio didaktikoen bidez teoria konplexuak azalpen errazetan bilakatzen.

Bere ikerketa zientifikoaren lanak lagundu du azaltzen zergatik uraren ezaugarri askok, hala nola molekulen mugimenduak, tenperatura- eta presio-aldaketekiko erreakzioak, beste likido batzuekiko disidente egiten duten nabarmen, eta nola biomolekulek, hala nola DNAk, proteinek eta gantzek elkarreragiten duten urarekin giza gorputzaren barruan. Gainera, uraren propietateei buruzko eredu batzuk garatu ditu, molekula biologikoekin eta prozesu geologikoekin uraren elkarrekintzak ulertzen lagundu dutenak.

Generoari buruzko gaiak beti bere kezken parte izan ziren arren, 2000. urtetik aurrera aktiboki inplikatu zen, Fisika Puruaren eta Aplikatuaren Nazioarteko Batasunak deitutako lantalde batean parte hartu ondoren, emakume gehienak diziplina horretara zergatik ez ziren hurbiltzen ulertzeko.

Marcia Brasilgo zientziaren eta emakumeak zientzietan, batez ere, Zientzia zehatzetan sartzearen aldekoa da. Pena ematen dio Brasilgo profesionalak atzerriko unibertsitateetan galdu izana, Brasilen zientziarik egin ezin dutelako.

 Sariak eta aintzatespenak 

 2009an Ameriketako Estatu Batuetako Fisika Elkartearen (APS) Nicholson Domina, genero gaietan egindako lanagatik.
 2013an Emakumezko Zientzialarien L 'Oréal-UNESCO Saria.
 2019an, Munduko Zientzien Akademiako kide hautatu zuten.
 2020ko martxoan, Forbes aldizkariak Brasilgo eragin handieneko 20 emakumeetako bat bezala aukeratu zuen.
 2023an, Marcia Barbosa Politika eta Programa Estrategikoen Idazkari izendatu zuten Gobernu Federalaren Zientzia, Teknologia eta Berrikuntza Ministerioaren barnean.

 Erreferentziak 

 Kanpo estekak 

 Hegoaldeko Rio Grandeko Unibertsitate Federaleko Fisika Institutuko profila
 Marcia Barbosa Google Scholar
 Marcia Barbosa "Lugar de Mulher" programaren edizioa ikerlariari buruz.

Kategoria:XXI. mendeko emakumeak
Kategoria:XX. mendeko emakumeak
Kategoria:Emakume fisikariak
Kategoria:Emakumezko Zientzialarien L'Oréal-UNESCO saridunak
Kategoria:Emakume irakasleak
Kategoria:Brasilgo fisikariak
Kategoria:Kariokak